
«Ай-Сана » бөбекжай-балабақшасының әдіскері  
Қанатқызы Сауле

Тақырыбы: Алтын күз
Мақсаты: Алтын күз мерекесін жақсы өткізу. Күз туралы түсініктерін кеңейту.Балаларға мерекелік көңіл күй сыйлау.
Көрнекіліктер: Залдың іші мерекеге сай безендірілген.
Жүргізуші:Сәлеметсіздерме,қадірлі қонақтар!  Ел байлығын арттырған мерекелі де берекелі Алтын күз мерекесі құтты болсын!
Сары алтындай, сары күз
Себетке толы жемісін,
 Қамбаға толы егінің сыйлайды. 
Ендеше осындай Алтын күз атты ертеңгілігімізді бастауға рұқсат етіңіздер. Ортаға балдаурен тобының балаларын қошеметпен шақырайық.
Балалар залға музыка әуенімен екі екіден кіреді. 
Жүргізуші: Ал, балалар,балалар,
                    Енді бері қараңдар
                   Бізге қонақ келмекші
                   Сендерді бір көрмекші
                    Әуелі жұмбақ жасырам
                    Қулығымды асырам.
                   Таба алсаңдар шешімін
                   Қонағымды  ортаға шақырамын.
Шықса жасыл 
Түссе сары ол не балалар  «Жапырақ» 
Жүргізуші:Береке бақ дарыған,
                    Жомарт көңіл жарқын жаз.
                    Сары алтынға малынған,
                     Күз ханшаймын шақырайық.
Күз: Армысыздар , құрметті қонақтар, кішкентай бүлдіршіндер! Көңіл күйлерін қалай? Мен орманнан арнайы сендердің өнерлерінді көруге келдім.
Жүргізуші: Алтын күз , біздің балалар күз туралы өлен, тақпақтар біледі.  Сіз балалардың өнерін тамашалаңыз.
1- Наргиз
Исім жұпар аңқыған
Бақшадағы шырынмын
Жеп көргенде тамсанған
Балдай тәтті қауынмын         
2-Алпамыс
Таңдандырар бәрін
Асқабақпын дәмді
Кептірілген дәнім
Таптырмайтын дәрі             
3- Алтынай
Мен өрікпін, өрікпін, 
Табиғатқа көрікпін.
4- Анеля
Тал шыбығым бұралып,
Бақшаларда қызарып
Тұрган ол мен қызанақ    
Күнге қарап ұялып.

5 -Нурсултан 
Айнала сары ала
Қырманға дән тола
Жемістер пісіпті
Қоймаға түсіпті!          
Ән: «Қолшатыр» қабыл алыңыздар! 
6- Айару
Мен шиемін, шиемін
Күннің көзін сүйемін
Қажеттімін адамға
Оны жақсы білемін!       
7- Алтын
Күзім-ау, күзім-ау!
Мінезің бұзық-ау
Жаңбырын сіркіреп
Келгенің қызық ау
8- Нұрхан
Өсіретін бойыңды,
Дамытатын ойыңды.
Қоянға да азықпыз,
Сәбіздерміз жазықсыз.      
Қыздардың  орындауында  «Қолшатыр биі»
9- Даниял
Мен картоппын, картоппын
Бір қарасаң - доппын?!
Немен жесең  жағам
Мені қоссаң тәтті болар тағам!      
10- Алихан
Көрсең егер бақшада,
Доп екен деп қалма.
Шөл қандырар қарбызбын,
Ерте үзіп алма.                                
11- Эрлан Амина
Қуандырып біздерді,
Мерекелі күз келді.
Кел жемісті Алтын күз,
Кемелденсін халқымыз.               
12- Жангирхан
Жайдары күз, жарқын күз
Аяулы күз, алтын күз.
Дәнге толы кең далам,
Дариядай шалқар күз.
Балалардың орындауында «Күз келді» әні
13- Алдияр
Қуаныштың ағайын
Қоңырауын қағайын
Қуандырып біздерді
Өлкемізге күз келді!
14- Каусар
Астық жеміс жиылды
Қамбамызға құйылды
Ардақты күз мың алғыс
Алдық өнім сыйыңды
15- Омар
Берекесін сыйлауға 
Өлкемізге күз келді
Жемістерін жинауға 
Шақырады біздерді
16-Амина
Жапырақты тасалап
Өсетін жері бақша-бақ
Күрең қызыл шіркін-ай    
Менің атым құлпынай.            
17- Елнур
Табиғатым тамаша
Көз тоймайды қараса
Табиғатты аялап
Жүрейінші жараса
18- Айсұлтан
О, алақай тамаша
Шашу шашты жапырақ
Бақтың іші алаша
Аунар ма еді жатып ап!
19- Бекарыс
Мен қиярмын, сәндімін
Дәруменім мол менің
Салаттардың сәнімін
Қиярымын бақшаның    
20-Бейбарыс
Мен - алмамын, алмамын
Таңдандырар бал дәмім
Пісіп толдым, мінекей!
Баптау керек бағбаным      
Қыздар залдан шығып кетеді.
Ұлдармен ойын:
Балаларды екі топқа бөліп екі столға жемістер туралып қойылады қай топ жемістерді бірінші жеп бітеді сол жеңіске жетеді.
Би «Саңырауқұлақ»
Жүргізуші:  Күз ханшайымы! Біздің қыздарымыз,  аналарымен бірге дайындаған  күздік киім үлгілерін  көрсетпекші. Ендеше «Алтын күз-2017» топтамасын ортаға шақырамыз! Қарсы алыңыздар!
Сән үлгілері: 
Күз ханшайымы: Керемет! Қандай әдемі! Балалар, менің басқа балабақша бүлдіршіндеріне  баратын уақытым болыпты. Мен енді кетейін, сау болып тұрыңдар! Келесі кездескенше аманшылық болсын!
Жүргізуші: Күз ханшайымының сыйы-жемістерден дәм тататын кез келген сияқты, тобымызға баруға жиналайық. Құрметті қонақтар, ата-аналар бүгінгі «Алтын күз, әсем айналам» -атты ертеңгілігімізді аяқтай отырып, күз берекелі, астықты болсын демекпіз.
            «Берекелі бақ дәулет, арта түссін тойланып
            Сау болыңыздар қонақтар, келгенше жыл айналып.

